Deild verða í 2017 skipað undir einum nýggjum 6-manna venjaratoymi. Allir venjarar við drúgvum royndum. Høvuðsmálið er: Skipaðir karmar, Góðska og Fótbóltsmenning. Hóskvøldið, 3. november kl. 18 verður fundur á Loftinum, inngongd frá Bøgøtu. Á fundinum verður framløga, har leiðsla og venjarar greiða nærri frá nýggjari ætlan. Framløgan varir í mesta lagi 30 minuttir og vit byrja stundisliga–vælkomin í hølið kl. 17.50. Vit vilja gera alt fyri, at komandi fótbóltsár skal vera tilboð fyri allar teir við bláum blóði sum:-vilja mennast og røkka enn hægri fótbóltsstøði-elska fótbólt og samanhald og -vilja vera ein virkin partur av Klaksvíkar Ítróttarfelag Vit bjóða tær við til fundin, tí vit meta tú hevur evni og hugburð at mennast enn meir sum fótbóltsspælari.